Diari Oficial de la Generalitat Valenciana


Sumari del DOGV 6593, del 24-08-2011 (2011/8979)

RESOLUCIÓ de 29 de juliol de 2011, de la consellera d'Agricultura, Pesca, Alimentació i Aigua, per la qual es publica la línia pressupostària i l'import global màxim, per a l'exercici 2011, de les ajudes destinades a la reconversió de plantacions de determinats cítrics que s'atorgaran amb fons de la Comunitat Valenciana, i per la qual es regula la gestió de les subvencions regulades per l'administració de l'Estat en el Reial Decret 1799/2008, de 3 de novembre.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6593

Data del DOGV
:   24-08-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/8979


Data del document
:   29-07-2011

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 29 de juliol de 2011, de la consellera d'Agricultura, Pesca, Alimentació i Aigua, per la qual es publica la línia pressupostària i l'import global màxim, per a l'exercici 2011, de les ajudes destinades a la reconversió de plantacions de determinats cítrics que s'atorgaran amb fons de la Comunitat Valenciana, i per la qual es regula la gestió de les subvencions regulades per l'administració de l'Estat en el Reial Decret 1799/2008, de 3 de novembre.   
 [2011/8979]  
  
  
En l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, s'exigix que en les bases reguladores de la concessió de subvencions s'indiquen la línia o les línies de subvencions que les financen i l'import global màxim destinat a estes.   
Així mateix, l'Orde 30 de desembre de 2008, de la Conselleria d'Agricultura, Pesca i Alimentació, per la qual s'establixen les bases reguladores a la Comunitat Valenciana per a la concessió d'ajudes destinades a la reconversió de plantacions de determinats cítrics que s'atorgaran amb fons de la Comunitat Valenciana, i per la qual es regula la gestió de les subvencions regulades per l'Administració de l'Estat en el Reial Decret 1799/2008, de 3 de novembre (DOCV núm. 5928, de 08.11.2009), posteriorment modificada per l'Orde 4/2010, de 3 de febrer, de la Conselleria d'Agricultura, Pesca i Alimentació (DOCV núm. 6204, d'11.02.2010), i l'Orde 43/2010, de 9 de desembre, de la Conselleria d'Agricultura, Pesca i Alimentació (DOCV núm. 6417, de 15.12.2010), notificada a la Comissió Europea com l'ajuda número 543/2008, assenyala que l'import global es publicarà mitjançant una resolució dictada per l'òrgan competent d'acord amb les disponibilitats pressupostàries de la Generalitat Valenciana, per la qual cosa mitjançant la Resolució de 16 de juny de 2011, de la consellera d'Agricultura, Pesca i Alimentació, es publica la línia pressupostària i l'import global màxim d'esta ajuda. Determinat que s'ha generat un romanent de crèdit disponible en la línia i amb la finalitat d'atendre el major nombre de sol·licituds possible es considera convenient destinar este crèdit a incrementar l'import global màxim de 2011.  
Per això, vista la proposta del director general de Producció Agrària, Ramaderia i Pesca, i en l'exercici de les funcions que tinc atribuïdes, resolc:  
Incrementar l'import global màxim, per a l'anualitat 2011, de l'ajuda esmentada en la Resolució de 16 de juny de 2011, de la consellera d'Agricultura, Pesca i Alimentació, sobre l'Orde de 30 de desembre de 2008, modificada per l'Orde 43/2010.  
Esta ajuda serà finançada a càrrec de:  
Aplicació pressupostària: 35.03.95.377.19.6.  
Línia de subvenció: T4724 «Reestructuració i sanejament de cultius».  
Incrementar l'import global màxim, per a 2011, en 80.000 € dels quals 40.000 € són finançats per Conselleria d'Agricultura, Pesca i Alimentació, i 40.000 € són finançats pel Ministeri de Medi Ambient, Medi Rural i Marí. La quantitat global per a 2011 serà de 44.112.711 €.  
  
Esta resolució posa fi a la via administrativa i contra esta només és possible recurs administratiu potestatiu de reposició en el termini d'un mes, a comptar des de l'endemà de la publicació, davant del mateix òrgan que la dicta, d'acord amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o ser impugnada directament davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, d'acord amb allò que es disposa en els articles 10, 14 i 46 de la Llei 28/1998, de 13 de juliol, Reguladora de la Jurisdicció Contenciosa Administrativa.  
  
  
València, 29 de juliol de 2011.- La consellera d'Agricultura, Pesca, Alimentació i Aigua: Maritina Hernández Miñana.